Masjid Warisan Al-Khairiah, Kampung Kepayang, Ipoh

Sejarah 
Mengikut sejarah, Dato Panglima Kinta Che Wan dan juga seorang hartawan perlombongan misteri dari Tambun yang berselindung disebalik nama samaran Kulup Lembang adalah mereka yang telah dinamakan oleh Residen British sebagai 'maintainers' atau penyelenggara kepada sebidang tanah (Pelan No. 19242, Kuala Tekan) yang dikhaskan untuk pembinaan sebuah masjid yang kini dikenali sebagai Masjid Warisan Al-Khairiah. Penamaan tersebut telah digazetkan pada tahun 1914.SAS, second great-grandson of Kulup Lembang

 Dahulunya dikenali sebagai Kampung Kuala Tekan 
Sebidang tanah yang disebut diatas terletak disebuah lokaliti yang dahulunya dikenali sebagai Kuala Tekan atau Kampung Kuala Tekan.

Selepas tamatnya Perang Perak yang telah membawa kepada kehancuran Pengkalan Pegoh setelah diserang dan dibakar oleh tentera British and askar-askar upahan mereka yang berbilang bangsa bagai Madani perinya, bekas Panglima Kinta Zainal Abidin tiada pilihan lain selain terpaksa berhijrah ke Kuala Tekan. Beliau meninggalkan kampung halamannya yang terletak disekitar Pengkalan Pegoh dengan hati yang berat namun beliau cuba melupakan igauan ngeri peperangan itu dengan membangunkan beberapa kawasan sawah padi dan juga dusun buah-buahan di Kuala Tekan.

Disebalik penghijrahan tersebut, bekas Panglima Kinta Zainal Abidin pernah berjanji kepada Hugh Low bahawa beliau suatu hari nanti akan membangunkan kembali kawasan-kawasan sawah padi dan juga petempatan di Pengkalan Pegoh.
Menurut orang-orang tua Kuala Tekan pula, penghijrahan yang disebut diatas turut melibatkan adik-beradik, isteri-isteri (termasuk gundik-gundik?) dan sanak saudara bekas Panglima Kinta Zainal Abidin.

Mereka juga membisikkan bahawa penghijrahan itu kononnya turut disertai secara rahsia oleh beberapa orang-orang besar atau teraju-teraju utama dari Kampung Gajah dan Pasir Salak, mereka yang juga ahli-ahli kumpulan-kumpulan yang dilabel British sebagai kongsi-kongsi gelap Melayu yang dikenali sebagai Bendera Merah dan Bendera Putih.Orang tua-tua Kuala Tekan

Dakwaan tersebut ada asasnya, ini adalah kerana bekas Panglima Kinta Zainal Abidin itu sendiri adalah salah seorang daripada orang besar atau teraju utama kumpulan Bendera Merah.

 Berhampiran Kampung Tg. Rangkong 
Sebidang tanah yang disebut diatas juga terletak lebih kurang 4 km dari arah Barat Daya sebuah kampung yang dahulunya dikenali dengan nama Kampung Tg. Rangkong. Di Kampung Tg. Rangkong, pada zaman dahulu, terdapat sebuah rumah yang didiami oleh salah seorang isteri kepada bekas Panglima Kinta Zainal Abidin. Isteri beliau bernama Anjang binti Alang Idin, dilahirkan didalam keluarga Panglima Bukit Gantang yang mempunyai pangkat dan kedudukan yang besar, digeruni kawan dan lawan.

 Ngah Manah, kakanda Kulup Lembang 
Pengambilan tanah untuk pembinaan masjid itu juga melibatkan hartanah yang dimiliki oleh Ngah Manah yang kononnya merupakan kakanda kepada hartawan perlombongan misteri yang berselindung disebalik nama samaran Kulup Lembang.

 Waris-waris Ngah Manah 
Diantara waris-waris Ngah Manah yang telah banyak menabur jasa dan bakti kepada daerah, negeri dan negara adalah Allahyarham Dato Haji Azumu Tak, Dato Seri Ahmad Faizal Azumu, Dato Azuan Effendy Zairakithnaini, Allahyarham Prof. Madya Haji Akmal Hisham Tak dan Assoc. Prof. Dr. Mohd Izham Mohd Zain.

 Rujukan 

 Pautan luar